Svaidyklė
Svaidyklė – svaidomasis ginklas, kuriuo žmogus ranka sviedžia akmenį ar panašų šaudmenį. Svaidyklės būdavo kelių rūšių: Paprastosios svaidyklės – diržo ar virvės su „guoliu“ akmeniui pavidalo. Kotinės svaidyklės – medinis kotas, kurio gale pritaisyta paprastoji svaidyklė. Sviedžiama nesukant, tiesiu mostu į taikinį. Lazdinės svaidyklės – lazda, su praskeltu galu, į kurį įstatydavo sviedžiamą akmenį. Sviedžiama nesukant, tiesiu mostu į taikinį.